Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 286/13/5505	Liptovský Mikuláš, 10.7.2014
EEČ : 2-39-283-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.7.2013, spisová značka 1 Pv 286/13/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Dňa 16. 5. 2013 v čase okolo 7.40 hodiny v predajni Billa v obchodnom dome Prior na Štúrovej ulici 1968 v Liptovskom Mikuláši odcudzila 1 Glisskur šampón v hodnote 3,49 €, 1 ks Rexona XXXXX v hodnote 3,29 €, 1 ks Nivea color šampón v hodnote 3,29 €, 1 ks Pantene sprej v hodnote 3,99 €, 1 Glisskur balsam v hodnote 3,59 €, 1 Dove winter care v hodnote 4,99 € a 1 ks Rexona bio sprej v hodnote 3,29 €, ktoré si vložila do kabelky a následne prešla cez pokladňu bez zaplatenia, čím spoločnosti Billa, s.r.o., so sídlom XXXXX, XXXXX, IČO: 3134707, spôsobila škodu odcudzením vo výške 25,93 € a tohto skutku sa dopustila napriek tomu, že dňa 5. 12. 2012 sa dopustila priestupku proti majetku podľa § 50 ods. 1 zák. č. 372/1990 Zb. o priestupkoch, za čo jej bola uložená v blokovom konaní pokuta a blok na pokutu nezaplatený na mieste č. AB 967986 vo výške 15,- €, ktorý osobne prevzala.

Uznesením prokurátora Okresnej prokuratúry XXXXX zo dňa 4.7.2013, spisová značka 1 Pv 286/13/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Dňa 04. 06. 2013 bolo uznesením 1 Pv 286/13 podľa § 216 ods. 1 Trestného poriadku podmienečne zastavené trestné stíhanie proti obvinenej mladistvej XXXXX pre prečin krádeže podľa § 212 ods. 2 písm. f/ Trestného zákona pre skutok uvedený vo výrokovej časti tohto uznesenia. 
	Zároveň jej podľa § 216 ods. 2 Trestného poriadku bola určená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť 21. 06. 2013. Skúšobná doba uplynula dňa 21. 06. 2014. 
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
	Po uplynutí skúšobnej doby som na obvinenú ml. XXXXX vyžiadala správy z miesta bydliska, z Úradu práce, sociálnych vecí a rodiny v Liptovskom Mikuláši, z Okresného úradu, Odboru všeobecnej vnútornej správy v Liptovskom Mikuláši a odpis z registra trestov, z ktorých som zistila, že počas skúšobnej dobe nespáchala iný trestný čin ani priestupok. 
	Vzhľadom na vyššie uvedené možno konštatovať, že ml. XXXXX viedla počas skúšobnej doby podmienečného zastavenia trestného stíhania riadny život, a preto som rozhodla tak, ako je uvedené vo výrokovej časti tohto uznesenia, právoplatnosťou ktorého nastanú účinky zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka